  Туспуктэм: ИА «Удмуртия» Наталия Сильвестрова 0+ 14-тӥ толшоре 10 часын Ижкарын Калык творчествоя элькун юртын калык эктонъя «Купанча» элькун вожвылъяськон ортчоз. Оглом 62 эктон номер возьматэмын луоз. Со сярысь ужъюртлэн «ВКонтакте» мерлыко вотэсысь огиназ ивортӥзы. Учкисьёс кавказ, мордва, башкир, пор, удмурт, ӟуч эктонъёсты адӟозы но калыкъёслэн аспӧртэмлыкъёсынызы но сямъёсынызы тодматскозы.  Вожвылъяськон арлыдъя ньыль категориын кык номинациосъя мыноз: калык эктон (сценической): фольклор эктон (традиционной). Пыронэз дунын. Озьы ик вожвылъяськон улсын 13-тӥ но 14-тӥ толшоре калык эктонъя любительской коллективъёслэн кивалтӥсьёссы но хореографъёссы понна квалификациез будэтонъя курсъёс радъялозы.  Тегъёс: калыкэктонъёс йӧскалыклулчеберет вожвылъяськон Ижкар Лулчеберет Удмуртия  